Kuusalu Keskkooli hoolekogu

koosoleku protokoll

14.09.2005.a

Koosolek algas: 18.30

Koosolek lõppes: 20.30
Osalesid hoolekogu liikmed: 
Enn Kirsman (hoolekogu esimees, lapsevanemate esindaja), Külli Peet, Ene Rahurand, Tago Tomingas, Andres Kirsila (lastevanemate esindajad), Jüri Rebane, Ingrit Keerma (õpetajate esindajad), Sander Sõnajalg (õpilasomavalitsuse esindaja),

Puudus: 
Kalmer Märtson (Kuusalu vallavolikogu esindaja)
Seega on hoolekogu koosolek otsustusvõimeline.

Kutsutud: 
Kuusalu keskkooli direktor hr Aleksander Ardel, Kuusalu keskkooli õppeala juhataja pr Aili Kontus
Kinnitati järgmine päevakord:

1) Kooli direktori ülevaade kooli majandusseisust 2004/2005 õppeaasta lõpuks
2) Õppealajuhataja ülevaade 2004/2005 õppeaasta õpitulemustest.

3) Kooli hoolekogu ja nõukoja koosseisu uuendamisest

4) Hoolekogu taotlus lastevanemate üldkoosoleku kokku kutsumisest

5) Informatsioonid ja kohalalgatatud küsimused

· Esimese klassi hommikusöögi maksumuse muutmine
· Õpilaskodu toidupäeva maksumuse muutmine
· Informatsioon aasta õpetaja tiitlile kandidaadi esitamise kohta

· Informatsioon koolilõuna maksumuse hüvitamise kohta 2006. aastal

· Informatsioon järgmise hoolekogu koosoleku toimumise  kohta

1) Kooli direktori ülevaade kooli majandusseisust 2004/2005 õppeaasta lõp​pe​des 
Kuulati Kuusalu keskkooli direktori hr Aleksander Ardeli ülevaadet suve jooksul koolis tehtud remonditöödest. Remonditööd on veninud, ei ole veel lõppenud. Vaegtöid teostatakse nädalavahetustel. Õpilased ja õpetajad on tulemusega rahul. Ehitaja saamatuse tõttu on osa remondirahadest (tütarlaste käsitöö klassi remondiks) on kasutamata (ca 118 tuh. kr). Direktor tegi ettepanekuga suunata osa sellest summast kooli kroonikaraamatu trükkimiseks.

Koolis on koridorides vähe istumiskohti. Tänu sellele kipuvad ka remonditud ruumid kiiresti kuluma-määrduma. Direktor tegi hoolekogule ettepaneku kaaluda osta koridoridesse-fuajeedesse lisa istumiskohti. Kasutamata on ca 24 tuh. krooni inventari soetamise raha.
Otsus 1:

1) Teha vallavalitsusele ettepanek suunata 75 tuhat krooni kasutamata remondi rahadest kooli aastaraamatu väljaandmiskulude eest tasumiseks.

2) Paluda vallavalitsusel kinnitada kooli aastaraamatu kaanehinnaks kuni 200% raamatu omahinnast.
3) Suunata raamatu müügist saadud tulu tüdrukute käsitööklassi remondiks ja sisustamiseks.
4) Teostada käsitööklassi remont sügisesel koolivaheajal.
5) Paluda vallavalitsusel viia Kuusalu keskkooli eelarvesse sisse vastavad muudatused.
Otsus 2:

1) Hoolekogu ei toeta täiendavate istumisvõimaluste tekitamist koridorides ja fuajeedes.

2) Arutada hoolekogu järgmisel koosolekul vahetunni sisustamise võimalusi. 

3) Kutsuda kooli õpilasomavalitsus järgmisele hoolekogu koosolekule

Otsus 3

Teha vallavalitsusele ettepanek suunata 10 tuhat krooni õpilas​oma​valit​susele arvuti soetamiseks.
2)  Õppealajuhataja ülevaade 2004/2005 õppeaasta õpitulemustest 
Õppealajuhataja pr Aili Kontus tutvustas riigieksamitulemusi, üleminekueksamite tule​musi ja koolilõpetajate sisse saamist kõrgkoolidesse jm.
Otsus:

Võtta õppeala juhataja poolt esitatud informatsioon teadmiseks

3) Kooli hoolekogu ja nõukoja koosseisu uuendamisest 
Hoolekogu esimees Enn Kirsman tutvustas visiooni kooli hoolekogu järgmise koos​sei​su koostamise põhimõtetest. Hoolekogu liikmed arutasid alternatiivsete võimaluste vahel.
Otsus:

1) Valida uude hoolekogu koosseisu 5 lastevanemate esindajat ja 4 asen​dus​liiget. 
2) Asendusliiget ei määrata hoolekogu esimehele, keda asendab hoolekogu aseesimees. 
3) Asendusliikmed kutsutakse kõikidele hoolekogu koosolekutele. Nendel tekib hääleõigus (vastavalt hääletustulemuse järjekorrale) siis, kui hoolekogu põhiliige ei saa koosolekul osaleda.

4) Teha klassijuhatajatele ettepanek viia klassi lapsevanemate koosolekud läbi enne üldkoosolekut, hiljemalt 1 nädal enne kavandatavat üldkoosolekut.

5) Klasside koosolekud esitavad igaüks ühe kandidaadi (kokku 26 lapse​vane​mat) kooli nõukotta.

6) Nõukotta kuuluvad lisaks lastevanemate (26) esindajatele 5 õpilaste esin​da​jat (õpilasomavalitsuse ettepanekul), 5 õpetajate esindajat (sh kooli ameti​ühin​gu usaldusisik ja 2 õpetajatest hoolekogu liiget), 2 vallavolikogu esindajat (sh hoo​lekogu liikmeks nimetatud isik) ja 1 vallavalitsuse esindaja. Kokku 39 ini​mest. 

7) Nõukoja lastevanematest liikmed valivad salajasel hääletusel endi hulgast 5 hoolekogu liiget ja 4 asendusliiget.

8) Hoolekogu liikmeteks osutuvad 5 enim hääli saanud kandidaati, 4 järgmist kandidaati esitatakse hoolekogu asendusliikmeteks. 
9) Kui kandidaadid saavad ühepalju hääli otsustatakse valimistulemuse jär​je​kord liisu heitmisega.

10) Hoolekogu liikmed ja asendusliikmed esitatakse lastevanemate üld​koos​ole​ku​le kinnitamiseks, samuti informeeritakse üldkoosolekut nõukoja koos​sei​sust.

11) Lastevanemate üldkoosoleku poolt kinnitatud lastevanemate esindajad hoo​lekogus ja nende asendusliikmed esitatakse kinnitamiseks vallavalitsusele.

 

4) Hoolekogu taotlus lastevanemate üldkoosoleku kokku kutsumisest
 Arutati lastevanemate üldkoosoleku kokku kutsumisega seonduvaid küsimusi.

Otsus:

Teha kooli juhtkonnale ettepanek kavandada lastevanemate üldkoosolek käesoleva aasta 40. nädalal, soovitavalt 5. oktoobril.
5) Informatsioonid ja kohalalgatatud küsimused
5.1 Esimese klassi hommikusöögi maksumuse muutmine

Kuusalu keskkooli direktor hr Aleksander Ardel tegi hoolekogule ettepaneku tõsta esimese klassi õpilaste hommikusöögi maksumus praeguselt 3 kr-lt 5-le kroonile. Direktori sõnul on lapsevanemad sellest teadlikud ja nõus.

Otsus:

Teha Kuusalu vallavolikogule ettepanek kinnitada esimeste klasside hommikusöögi korra maksumuseks tagasiulatuvalt alates 01. septembrist 2005. aastal 5 (viis) krooni.

5.2 Õpilaskodu toidupäeva maksumuse muutmine

Kuusalu keskkooli direktor hr Aleksander Ardel tutvustas hoolekogule Haridus- ja teadusministri 23.08.2005.a määrust nr 29. Selle kohaselt on riigi poolt hüvitatava toidupäeva hind senise 25 krooni asemel 30 krooni. Nende laste vanemad, kes maksavad toidu eest ise, on muudatusest teadlikud ja sellega nõus.

Otsus:

Teha Kuusalu vallavolikogule ettepanek kinnitada õpilaskodu toidupäeva maksumuseks tagasiulatuvalt alates 01. septembrist 2005. aastal 30 (kolmkümmend) krooni.

5.3 Informatsioon aasta õpetaja tiitlile kandidaadi esitamise kohta.

Kuusalu keskkooli õppealajuhataja pr Aili Kontus tutvustas hoolekogule ettepanekut esitada õpetaja Erna Laanpere kandideerima aasta õpetaja tiitlile.

Otsus:
Esitada õpetaja Erna Laanpere kandideerima aasta õpetaja tiitlile.
5.4 Informatsioon koolilõuna maksumuse hüvitamise kohta 2006. aastal.

Kuusalu keskkooli direktor hr Aleksander Ardel teavitas hoolekogu, et Riigikogu võttis vastu otsuse, et 2006. aastast hüvitatakse koolilõuna maksumus kõikidele põhikooli õpilastele 10 krooni/päevas. Hoolekogu peab otsustama, kas suurendada põhikooli õpilaste koolilõuna maksumust või laiendada soodustust saavate õpilaste ringi.
Otsus:

Lülitada küsimus järgmise hoolekogu koosoleku päevakorda.

5.5 Informatsioon järgmise hoolekogu koosolekute toimumise  kohta.

Hoolekogu esimees Enn Kirsman tutvustas ettepanekuid järgmiste hoolekogu koos​ole​ku toimumise aja ja päevakorra kohta.

Otsus:
1) Järgmine hoolekogu koosolek toimub orienteeruvalt 9. novembril
2) Teha vallavalitsusele ettepanek kinnitada hoolekogu uus koosseis selleks ajaks.
3) Lülitada ülejärgmise hoolekogu koosoleku päevakorda

· Järgmise koosoleku päevakord: hoolekogu esimehe ja aseesimehe vali​mi​sed. 

· Vahetunni veetmise võimalused – õpilaste ettepanekud vahetundide si​su​kamaks muutmisel.
· Tasuta koolilõuna saajate ringist alates 2006. aastast.

· Kooli arengukava täitmise ülevaade, ettepanekud arengukava uuen​da​mi​seks.
· Kooli 2006. aasta eelarve projekti arutelu.
· Parkimisest kooli juures.
Koosolekut juhatas ja protokollis: 

Enn Kirsman
